OpenLLM-France/wikimedia huggingface dataset:
# Josep Alcoverro i Amorós

Josep Alcoverro i Amorós (Tivenys (Baix Ebre), 1835 - Madrid, 9 de desembre de 1908) va ser un escultor català establert a Madrid, on va realitzar la major part de la seva obra.
Format a l'Escola Superior de Pintura i Escultura i al taller de l'escultor valencià Josep Piquer i Duart, a Madrid.
Va realitzar nombroses exposicions a Madrid, obtenint medalles a diverses exposicions Nacionals de Belles Arts. Va aconseguir la Segona Medalla a l'Exposició Universal de París (1889) i la Medalla Única a l'Exposició Universal de Chicago (1893).
És molt comú fixar com a data de defunció l'any 1910 (consta a moltes enciclopèdies espanyoles) sent el correcte l'any 1908, un any abans que Agustí Querol. A Tortosa El Restaurador va publicar la notícia el dia 11 de desembre de 1908 un dia després que molts diaris de Madrid.

## Obres

* 1867 – Ismael desmaiat de set en el desert. Reial Acadèmia de Belles Arts de Sant Carles a València.
* 1871 – Bust de Rossini.
* 1884 – Jeremies.
* 1889 – Estàtua de bronze del Pare Piquer (Madrid). Inaug. l'any 1892
* 1892 – Per a la Biblioteca Nacional d'Espanya a Madrid:
** Monument a Sant Isidor
** Monument a Alonso Berruguete
** Monument a Alfons X el Savi
* 1896 – En la baralla. Museu de Belles Arts de Huelva (dipòsit del Museu del Prado)
* 1899 – Per a la façana del Palau de Foment (Madrid):
** Cariàtides: al·legories de la indústria i l'agricultura i de les arts, a la portalada d'entrada.
** Estàtua de Antonio de Ulloa.
** Estàtua de Jaume Balmes.
* 1902 – Monument a Agustín Argüelles. Madrid
* 1904 – L'Economia i El Càlcul per a la façana del Banco Central Hispano de Madrid
* 1907 – L'Agricultura, en el Monument a Alfons XII situat al Parc del Retiro de Madrid

## Bibliografia

* Alcolea i Gil, Santiago (1989), Escultura Catalana del Segle XIX, Barcelona, Fundació Caixa de Catalunya

## Enllaços externs

             A Wikimedia Commons hi ha contingut multimèdia relatiu a: Josep Alcoverro i Amorós
* Esculturaurbana és una pàgina web, dedicada a l'escultura espanyola i als seus escultors on es pot trobar un article sobre Josep Alcoverro (castellà)
# Oasis (clon de Minecraft)

Oasis és un videojoc del 2024 que intenta replicar Minecraft del 2011, executat íntegrament amb intel·ligència artificial generativa . El projecte, que va començar el desenvolupament el 2022 i va ser llançat al públic el 31 d'octubre de 2024.
La simulació basada en IA utilitza Next Frame Prediction per predir els jugadors en funció de l'entrada del teclat i el ratolí, i s'entrena amb milions d'hores de material de joc. Sense memòria ni codi, el joc sovint produeix canvis d'escena i d'inventari impredictibles, limitant la seva funcionalitat com a videojoc tradicional.

## Vegeu també

* ai_sponge
* Res, per sempre
* TrumporBiden2024
* LSD: Emulador de somnis

## Enllaços externs

* Oasis a Github
* Official demo
# Toradora!

Toradora! (とらドラ!) és una sèrie de novel·les lleugeres japoneses escrites per Yuyuko Takemiya, amb il·lustracions de Yasu. La primera novel·la va ser llançada el 10 de març del 2006, i fins al 10 d'octubre de 2008, s'han publicat 9 volums per ASCII Media Works sota la seua etiqueta "Dengeki Bunko". La sèrie de novel·la lleugera acabaren amb un paquet de 10 volums que es llançaren el 10 de març del 2009. Una novel·la lleugera publicada aïlladament (spin-of) també fou creada, encertadament titulada "Toradora Spin-Of", El primer volum va ser llançat el 10 de maig de 2007. Una adaptació en manga per Zekkyō va començar a distribuir-se en la Revista shōnen de manga Dengeki Comic Gao! el 27 de juliol de 2007; formalment publicada per MediaWorks. El manga acabà de distribuir-se en Dengeki Comic Gao! el 27 de gener del 2008, però continuà en la revista Dengeki Daioh d'ASCII Media Works el 21 de març del 2008.

## Personatges
### Personatges principals

* Aisaka Taiga (O com els companys l'anomenen, "Tenori Taiga" que significa "Tigre Compacte")
* Takasu Ryuuji
La relació d'aquests dos personatges, comença un dia en què comencen les classes de nou i, casualment, es troben i des d'aquest punt s'ajuden mútuament per aconseguir a les persones que estan enamorats, però acaben enamorant-se entre ells mateixos.

### Personatges secundaris

* Kushieda Minori (la millor amiga de Taiga)
* Kitamura Yuusaku (millor amic de Ryuuji)
* Kawashima Ami (estudiant famosa, pel seu treball, a part dels estudis)
* Takasu Yasuko (mare d'en Ryuuji)

## Referències

* ↑ «Toradora! media franchise website» (en japonès). ASCII Media Works. Arxivat de l'original el 1 gener 2009.
* ↑ «Dengeki Daioh May 2008 issue» (en japonès). ASCII Media Works. Arxivat de l'original el 30 juny 2008.

## Enllaços externs

* Toradora! Arxivat 2009-01-01 a Wayback Machine. a ASCII Media Works (japonès)
* Lloc web oficial de l'animació (japonès)
* Lloc web oficial de la novel·la visual (japonès)
* Toradora! (anime) a l'Enciclopèdia d'Anime News Network (anglès)
# William Baldwin

William Baldwin (Newlin Township, 29 de març de 1779 - Franklin, 1 de setembre de 1819) va ser un metge i botànic dels Estats Units. Només publicà dues obres, però es relacionà molt amb altres botànics i construí un gran herbari. Mantingué correspondència amb Henry Muhlenberg, Stephen Elliott, William Darlington, Zaccheus Collins, i altres. La majoria dels seus espècimens van ser recollits a l'estat de Geòrgia, Florida, i a l'Amèrica del Sud. Tingué especial interès en la família ciperàcia

## Honors

Thomas Nuttall va donar el nom del gènere Balduina en el seu honor.
John Torrey i Asa Gray canviaren Balduina a Baldwinia el 1840, però actualment es conserva l'ortografia de Balduina.
Diverses espècies porten l'epítet per William Baldwin.Entre elles: Eleocharis baldwinii (John Torrey) Alvan Wentworth Chapman, Rhynchospora baldwinii Asa Gray, [[Saccharum] baldwinii]] Curt Sprengel, Clematis baldwinii John Torrey and Asa Gray, Paronychia baldwinii (Torrey and Gray) Eduard Fenzl i Wilhelm Walpers, Eryngium baldwinii Curt Sprengel, Vernonia baldwinii John Torrey, Xyris baldwiniana Josef Schultes, i Matelea baldwyniana (Robert Sweet) Robert Woodson.

## Referències

* ↑ Howard Atwood Kelly. 1914. Some American Medical Botanists Commemorated in our Botanical Nomenclature: pages 104-112. The Southworth Company, Publishers: Troy, NY, USA. (vegeu els enllaços externs)
* ↑ Clark A. Elliott. 1979. Biographical Dictionary of American Science: page 22. Greenwood Press: Westport, CT, USA; London, England.
* ↑ Harry Baker Humphrey. 1961. Makers of North American Botany: pages 15,16. The Ronald Press Company: New York, NY, USA.
* ↑ Joseph A. Ewan. 1969. A Short History of Botany in the United States. Hafner Publishing Company: New York, NY, USA; London, England.
* ↑ John Torrey and Asa Gray. 1840. A Flora of North America: containing abridged descriptions of all the known indegenous and naturalized plants growing north of Mexico;.... Wiley & Putnam: New York, London, Paris. (vegeu Enllaços externs).
* ↑ Alan S. Weakley. continually updated. "Flora of the Carolinas, Virginia, and Georgia". online book at: website of The University of North Carolina Herbarium. (vegeu Enllaços externs).
* ↑ Flora of North America (vegeu Enllaços externs).

## Enllaços externs

* Genera of North American Plants
* A Flora of North America:
* Weakley's Flora Arxivat 2018-10-06 a Wayback Machine.
* Flora of North America
# Sabine Braun

Sabine Braun (Essen, Renània del Nord-Westfàlia, Alemanya, 19 de juny de 1965) va ser una atleta alemanya, especialitzada en la prova d'heptatló en la qual va arribar a ser dues vegades campiona del món, els anys 1991 i 1997.

## Carrera esportiva

Al Mundial de Tòquio 1991 va guanyar la medalla d'or en heptatló, amb una puntuació total de 6672 punts, per davant de la romanesa Liliana Năstase i la soviètica Irina Belova.
Dos anys després, al Mundial de Stuttgart 1993 va guanyar la plata, quedant després de la nord-americana Jackie Joyner-Kersee i per davant de la belarussa Svetlana Buraga.
I al Mundial d'Atenes 1997 va tornar a guanyar l'or, per davant de la britànica Denise Lewis i la lituana Remigija Nazarovienė.

## Referències

* ↑ «Sabine Braun». [Consulta: 1r desembre 2017].
# Agrupación Liberal de Andratx

L'Agrupación Liberal de Andratx (ALA) fou un partit polític d'àmbit municipal creat l'any 1993 a Andratx (Mallorca) per Eugenio Hidalgo Garcés.
ALA, registrada com a partit polític el 26 d'agost de 1993, va ser creació d'Hidalgo, un cop aquest abandonà la militància en el Partido Radical Balear, de cara a les eleccions municipals de 1995. En aquests comicis aconseguí 602 vots (16,04%) i dos regidors, si bé no va formar part del govern municipal, aleshores controlat per PPIB i UM.
En les municipals de 1999, en canvi, el partit només va tenir 466 vots (11,53%) i un regidor, Eugenio Hidalgo, que en virtut d'un pacte amb el PPIB aconseguí ser tinent de batle i regidor d'urbanisme.
En les eleccions de 2003, ALA obtingué 1.032 vots (22,59%) i 3 regidors: Eugenio Hidalgo, Sebastián Reus i Encarna Rodríguez. Va tornar a pactar amb el PPIB, i Hidalgo va assolir la batlia. Però quatre mesos després es va trencar aquest acord i es va formar un govern municipal a tres bandes amb ALA, PSIB i UM, en el qual Hidalgo va continuar conservant el càrrec de batle. En maig de 2005, discrepàncies personals provocaren que Hidalgo cesés als tres regidors socialistes de l'equip de govern i que pactés un nou acord amb el PPIB. A canvi de mantenir la batlia, ALA es va dissoldre .

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 275. ISBN 84-8661702-2.
* 1 2 3 Font: Ministeri de l'Interior Arxivat 2009-04-30 a Wayback Machine.
# Certeza

Certeza va ser una revista literària de Cap Verd establerta a Praia el 1944. Encara que la publicació va ser menys notòria que la seva predecessora Claridade fundada el 1936, no obstant això, va ser una fita en la literatura de Cap Verd.
El seu director va ser Eduino Brito Silva, el seu editor en cap va ser Joaquim Ribeiro. El seu primer número es va publicar al març de 1944. Va destacar Acêrca da Mulher, una reflexió sobre l'estat de la dona per Orlanda Amarílis. La segona edició es va publicar al juny de 1944. La revista fou prohibida per la censura, la tercera edició fou publicada en gener de 1945, el text va comptar amb Homens de hoje d'Henrique Teixeira de Sousa.
Altres escriptors foren el portuguès Manuel Ferreira.

## Notes

* ↑ «Numbered version of the first edition of Certeza» (en portuguès). Universitat Jean Piaget de Cap Verd. Arxivat de l'original el 2012-07-07. [Consulta: 11 novembre 2017].
* ↑ «Numbered version of the second edition of Certeza» (en portuguès). Jean Piaget University of Cape Verde.
* ↑ Eugene Tavares Littératures lusophones des archipels atlantiques : Açores, Madère, Cap-Vert, São Tomé e Príncipe, L'Harmattan, 2009, p. 217 ISBN 9782296075757
* ↑ «Certeza» (en portuguès). Jean Piaget University of Cape Verde. Arxivat de l'original el 2012-07-22. [Consulta: 11 novembre 2017].

## Bibliografia

* Albert S. Gérard, European-language Writing in Sub-Saharan Africa, Akadémiai Kiadó, Budapest, 1986, vol. 1 ISBN 9789630538329
Viccionari
# Abundància dels elements químics

L'abundància d'un element químic mesura com de relativament comú (o estrany) és l'element, o quina quantitat de l'element és present en un ambient determinat en comparació als altres elements. L'abundància es pot mesurar de diverses maneres, per exemple mitjançant la fracció de massa (igual a la fracció de pes), fracció molar (fracció d'àtoms segons el recompte numèric, o de vegades fracció de molècules en gasos), o per fracció de volum. La mesura per fracció de volum és una mesura comuna d'abundància en barreges de gasos com atmosferes planetàries, i és propera a la fracció molar molecular per barreges de gasos ideals.
Per exemple, l'abundància expressada en fracció de massa de l'oxigen en aigua és d'un 89%, ja que aquesta és la fracció de la massa de l'aigua que és oxigen. Tanmateix, l'abundància expressada com a fracció molar d'oxigen en aigua és de només un 33%, ja que només 1 de cada 3 àtoms de l'aigua és un àtom d'oxigen. A tot l'univers, i a les atmosferes dels gegants gasosos com Júpiter, les abundàncies expressades com a fracció de massa d'hidrogen i heli són d'aproximadament un 74% i 23-25% respectivament, mentre que les fraccions molars (atòmiques) d'aquests elements són del 92% i 8%. Tanmateix, com que l'hidrogen és diatòmic mentre que l'heli no, a les condicions de l'atmosfera exterior de Júpiter, la fracció molar molecular (fracció de totes les molècules de gas, o fracció de l'atmosfera segons el volum) d'hidrogen a l'atmosfera exterior de Júpiter és d'un 86%, i, per l'heli, 13%.
La major part de les abundàncies d'aquest article es donen en abundàncies de fracció de massa.
# Agrupación Republicana de Trabajadores

L'Agrupación Republicana de Trabajadores va ser un partit polític federal i revolucionari creat el febrer de 1932 per Antonio Jiménez, qui, poc abans, havia estat exclòs de l'Extrema Esquerra Federal. En el seu projecte polític, va buscar establir aliances amb formacions com el Bloc Català d'Esquerres, amb la intenció de construir una plataforma d'extrema esquerra, un moviment que també incloïa l'Extrema Esquerra Republicana, en què sembla que Jiménez va integrar-se l'any següent. Entre les figures destacades d'aquesta agrupació hi havia Manuel Montero i Manuel Mayol..

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX. Enciclopèdia Catalana, S.A. Barcelona, març del 2000. ISBN 84-412-0466-7, plana 9.
* ↑ «Agrupación Republicana de Trabajadores | enciclopedia.cat». [Consulta: 2 gener 2025].
# Abús de posició dominant

L'abús de posició dominant és una conducta prohibida per l'article 82 del Tractat de la Unió Europea consistent en fer servir una posició de domini en un mercat en detriment del seu correcte funcionament.
S'entén que hi ha posició de domini quan una empresa té un poder econòmic que li permet obstruir el lliure joc de la competència en un mercat de referència. Gràcies a aquesta posició l'esmentada empresa pot influir notablement en les condicions de la competència sense haver de sotmetre's a elles. Cal destacar que no se sanciona l'adquisició d'una posició dominant sinó només el seu abús, és a dir, quan l'empresa en qüestió aprofita la seva posició per a influir en l'estructura o en el nivell de competència del mercat en detriment del seu correcte funcionament.
El dret comunitari de la competència és completat per disposicions dels Estats membres, ja que l'article 82 del TUE només sanciona l'abús de posició de domini quan aquest pugui afectar el comerç entre estats membres. Les normes dels Estats membres, com ara la Llei espanyola per a la Defensa de la Competència de 17 de juliol de 1989 o l'article L. 420-2 del Codi de Comerç francès, castiguen conductes similars a nivell nacional.

## Enllaços externs

* Llei espanyola per a la Defensa de la Competència de 17 de juliol de 1989 Arxivat 2007-03-11 a Wayback Machine. (castellà)
* Sentència del Tribunal de Justícia de les Comunitats Europees de 14 de febrer de 1978 (francès)
* Article L. 420-2 del Codi de Comerç francès (francès)
# Universitat de Nancy

La Universitat de Nancy (en francès université de Nancy) és una universitat francesa situada a la ciutat de Nancy, en departament de Meurthe i Mosel·la en la regió del Gran Est. Actualment comprèn una agrupació d'establiments d'ensenyament superior i de recerca dividit segons les seves competències entre La Universitat de Nancy I (ciències), La Universitat de Nancy II (lletres i humanitats), i l'Institut Nacional Politècnic de Lorena, (enginyeries), amb el nom de Nancy-Université.

## Història

La universitat de Nancy va ser fundada en 1572 per la voluntat del duc de la Lorena Carles III, i del cardenal Carles de Lorena (1524-1574). Originalment la universitat va ser emplaçada a la propera ciutat de Pont-à-Mousson, i va ser creada per butlla papal de Gregori XIII el 5 de desembre de 1572, va ser confiada als jesuïtes.
Poc temps després de l'annexió del ducat de la Lorena a França el 1766 la universitat va ser traslladada al centre de la ciutat de Nancy per edicte real de Lluís XV de França el 1769.
El 1793 com a resultat de la revolució la universitat és suprimida per la Convenció Nacional i els seus antics edificis acullen la biblioteca del rei Stanislas i esdevenen biblioteca municipal de Nancy i Acadèmia Stanislas.
El 1854 la universitat va ser restablida ocupant el nou palau de la universitat construït el 1864 a la plaça Carnot gràcies a l'acció del Lotharingista Prosper Guerrier de Dumast.
La universitat de Nancy va ser la tercera universitat civil a rebre la Legió d'Honor a l'octubre de 1932, a mitjan segle xx va ser objecte d'una gran expansió geogràfica amb la construcció de nous campus.
El 1970 la universitat va ser dividida en tres entitats, Universitats de Nancy I, Nancy II i l'Institut nacional politècnic de Lorena (INPL).
El 2005 les tres universitats s'agrupen en una federació universitària amb el nom de Nancy-Université.

## Referències

* ↑ «Universitat de Nancy». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Universitat de Nancy 1 Arxivat 2016-07-29 a Wayback Machine. (francès)
* Universitat de Nancy 2 Arxivat 2015-02-24 a Wayback Machine. (francès)
* INPL Arxivat 2006-10-07 a Wayback Machine. (francès)
# Otto Mann

Otto Mann és un personatge de ficció de la sèrie de dibuixos animats Els Simpson creada per Matt Groening. El seu personatge podria estar inspirat en Slash.

## Personatge

Condueix l'autobús escolar de l'Escola Primària de Springfield. Comunament se l'utilitza per a parodiar al vague, al rock i al satanisme, a causa del seu interès per la sang i la mort. Es caracteritza per ésser de la cultura metal. Sempre va vestit amb una samarreta rosa, calçó blau, gorra rosa, amb audiòfons, i amb tatuatges. Segons ell mateix va dir, l'única cosa que va aprendre a l'escola va ser tocar la guitarra. Durant algun temps, va ser el conductor sense tenir llicència per a conduir. Va estar a punt de casar-se amb Betty, treballadora d'un restaurant alemany, a qui li va dedicar Every Rose Has Its Thorn de Poison, i a qui va abandonar en l'altar després que Marge li donés com opció ella o el rock; s'acabaria anant en l'autobús amb Poison. A aquestes noces van assistir també els pares d'Otto, sent el seu pare un marí d'alt rang i molt reconegut. També se li sol veure conduint en altres autobusos, entre ells el de la presó i altre de l'asil, així com un furgó d'extracció de sang. Altre autobús que ha conduït és el de la primera església de Springfield, i també un camió que conté una piscina a l'aire lliure. També en el capítol que acusen a Marge i a Homer d'assassins se'l veu conduint un autobús de turisme.
Aparentment consumeix drogues esporàdicament, encara que en alguna ocasió s'evidencia el seu vici per la marihuana, fent-se bon amic d'Homer, el seu company de vici. Va estudiar en la Universitat de Brown. És un fanàtic de Metallica, i al capítol "Das Bus", al caure l'autobús a l'aigua i ofegar-se, crida "Zep Rules" (Visca Led Zeppelin).
Personatges d'Els Simpson :
# Agulla Argarot

L'Agulla Argarot és un cim de 3.034 m d'altitud, amb una prominència de 44 m, que es troba a la Cresta de Llosàs, al massís de la Maladeta, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Acadèmia Aldina

L'Acadèmia Aldina fou una acadèmia formada a Venècia a l'entorn de l'editor local Aldo Manuzio, a finals del segle xv.
Estava orientada cap a l'arqueologia i la filologia, en especial la revisió dels texts clàssics.

## Referències

GEC, 1, 97
# Krusty

Krusty the Clown, és un mim que forma part la sèrie televisiva "Els Simpson" idolatrat pels nens i admirat per Bart (personatge de la sèrie), el més fanàtic de tots.
És jueu, fill d'un rabí ortodox i germanastre de l'actor Luke Perry. Té una germana, Bàrbara, la novia del seu company, l'actor secundari Mel. Va ser repudiat pel seu pare per ser pallasso. Encara que posseeix un programa a la televisió de Springfield, la seva fama és mundial, arribant a relacionar-se amb artistes famosos i a ser convidat en esdeveniments d'entitat nacional, com l'entrega dels Oscars.
Krusty és un pallasso que, lluny de ser la felicitat i l'alegria personificada, és un home jugador, fumador i bevedor, faldiller, que té una mala relació amb el seu pare, no coneix la seva fila… Reuneix totes les característiques per a ser considerat una mala persona, però precisament aquest caràcter és el que marca la seva identitat com un personatge patèticament real.
Realment la seva meta és guanyar diners aprofitant-se de la seva fama i sense cap mena de prejudici, així amb la venda de productes amb la seva imatge- molts d'ells sense homologació oficial i amb elements perillosos per als nens. Tampoc li preocupa la seva salut mentre guanyi diners venent productes alimentaris que poden arribar a ser tòxics.
És tal el seu desig de protagonisme que no li importa trencar les normes per emetre el seu programa, arribant, fins i tot, a reptar a l'actor secundari Bob quan aquest va amenaçar de fer explotar una bomba atòmica si no deixaven de retransmetre qualsevol cosa per la televisió.
És un home de mitjana edat, encara que a vegades sembla un dels personatges més vells. Sempre té la cara blanca, pel qual si no vol fer de pallasso s'ha de maquillar la cara groga i té tres metxons de cabells de color verd (un a dalt i els altres als dos costats de la cara). Sempre porta sabates grans de pallasso. La seva firma es caracteritza per tenir 3 estrelles de 5 puntes.
Personatges d'Els Simpson :
# Agulla Jean Garnier

L'Agulla Jean Garnier és un cim de 3.025 m d'altitud, amb una prominència de 10 m, que es troba al SE del pic de Crabioules Oriental, al massís de Perdiguero, entre la província d'Osca (Aragó) i el departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 20 setembre 2017]. Arxivat 2019-05-01 a Wayback Machine.
# David Cabo

David Cabo és un activista espanyol. És el co-fundador i Director de la Fundación Ciudadana Civio, que promou una ciutadania activa mitjançant la transparència informativa i l'obertura de dades. Entre els seus projectes es troben les webs dondevanmisimpuestos.es, per la visualització dels pressuposts oficials de les administracions públiques, i tuderechoasaber.es - realitzada juntament amb Access Info Europe – que facilitat als ciutadans l'exercici del seu dret a l'accés a la informació i que va ser financiada per més de 150 persones a través de la plataforma de micromecenatge Goteo. Ha sigut un dels organitzadors del Desafío AbreDatos. També ha promogut la iniciativa de transparència #adoptaundiputado per facilitat l'accés a les declaracions de béns dels parlamentaris espanyols, i ha desenvolupat el portal europeu de transparència AsktheEU.org juntament amb Access Info i mySociety. També ha col·laborat amb periodistes en l'extracció i anàlisi de dades públiques (Looting the Seas, ICIJ).

## Referències

* ↑ «David Cabo». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].